سوریه‌نین قوزئیی‌نین ترور عنصورلارین‌دان آریندیریلما‌سی مقصدی ایله تورکیه سیلاحلی گوجلرینین لیدئرلیگینده باشلادیلان فرات قالخانی حرکاتینین 120-جی گونونده، 14 عسگریمیز شهید اولدو، 33 عسگریمیزده یارالاندی.
باش وئرن قارشیدورما‌لاردا ترور تشکیلاتی داعش منسوبو 138 تروریست ضررسیزلشدیریلدی، ترور تشکیلاتی داعش-ه عاید 67 هدف ده یوخ ائدیلدی.
تورک سیلاحلی قوه‌لری طرفیندن وئریلن آچیقلامادا، حرکات چرچیوسینده سوریه‌نین الباب شهری تامامیله آزاد سوریا اوردوسو و تورک عسگرلری طرفیندن محاصره‌یه آلیندی.
فرات قالخانی حرکاتی چرچیوسینده، الباب-حلب یولو مخالیفلرین تام نظارتینه کئچدی.
عملیاتدا چوخ سایدا تروریست یارا‌لاندی و تروریستلرین آتیش آلتیندا اولما‌لاری سببیله تخلیه لرینین باش وئرمه‌مسی ده  تئلسیز دانیشمالاریندان‌ اؤیرنیلدی.
گون اورتا‌دان سونرا 3 آیری بؤلگه‌ده بومبا‌لی آراجلارلا توره دیلن انتحار سالدیریلاری نتیجه‌سینده 14 عسگر شهید اولدو، یارا‌لی 33 عسگرین ده موا‌لیجه‌لری داوام ائدیر.
